EP tapahtumakalenteri, Paritanssikurssit syksy 2024.png
{"fi":"Ilmoittautumiset Wimman toimistoon sähköpostitse tanssiwimma@gmail.com tai puhelimitse 040 5420172 (ma-pe klo 9-14).","sv":"","en":""}
Syksyn uudet paritanssikurssit pyörähtävät käyntiin 18.8. alkaen Tanssikoulu Wimmalla Seinäjoella!
Kesällä uuteen nousuun lähtenyt lavatanssikulttuuri houkuttelee jälleen uusia, nuorempia harrastajia mukaan paritanssien pariin. Wimman kursseilla opetus lähtee alkeista, ja tanssilajit vaihtuvat viikoittain. Osallistua voit yhdelle tunnille kokeilumielessä, tai tanssikipinän iskiessä on mahdollisuus ottaa syksyn aikana haltuun kaikki lajit Fuskusta Salsaan! Tässä olisi tarjolla mukava yhteinen harrastus pariskunnille! Lisäksi kurssilla on loistava mahdollisuus sovittaa askeleet yhteen tulevan kesän lavatanssikeikkoja silmällä pitäen! ;) Paritanssikursseille voit osallistua yksin tai yhdessä parin kanssa. Tunnit pidetään sunnuntaisin 18.8.-22.9. Seinäjoen toimipisteellä (Yrittäjäntie 8). Yhden illan aikana opetus etenee kyseisen lajin alkeista alkeisjatko- ja jatkotason tuntiin. Valitse mieluisa tanssilaji sekä sopivan tason tunti, tai osallistu vaikka kaikille! Kurssin aikataulu on joka sunnuntai sama: 17:00-18:00 Alkeet 18:10-19:10 Alkeisjatko 19:20-20:20 Jatko Tanssilajit: 18.8. Fusku 25.8. Tango 1.9. Rumba 8.9. Bugg 15.9. Hidas valssi 22.9. Salsa Opettajana kursseilla on upea paritanssin ammattilainen Jenna Polvi Tampereelta. Hinta/hlö: 10€ tunti tai 25€ koko ilta. Maksutapana meillä käy myös TYKY- ja Smartum-setelit, SmartumPay, ePassi ja Edenred. Ilmoittautumiset Wimman toimistoon sähköpostitse tanssiwimma@gmail.com tai puhelimitse 040 5420172 (ma-pe klo 9-14).
Onko aika testata voimat ja vetää rautaa enemmän kuin koskaan? Tervetuloa Punttiklubin kisailtaan lauantaina 2.11.2024 Holy Smoken alakertaan! 🔥💪 Rauta alkaa kolista jo klo 14, mutta kisoihin osallistuville tiedoksi: punnitus pyörähtää käyntiin klo 12–13. Lajeina penkkipunnerrus ja maastaveto – valitse omat bravuurisi tai ota koko setti haltuun! Osallistumismaksu vain 30 € per laji tai molemmat vain 40 €! Ja hei, jos et itse nouse lavalle, niin tule kannustamaan – pääsymaksu yleisölle vain 6 €! 🏋️‍♂️ Holy Smoke tarjoaa täydellisen kisafiiliksen A-oikeuksilla varustettuna, joten voimaannuttavat virvokkeet ovat taatusti saatavilla. Tämä ilta on yhtä lailla välietappi matkalla mestaruuteen kuin rento rykäisy kavereiden kesken. Älä unohda levittää sanaa, jotta saadaan kisahenki huipulle! Ja muista: oli kuntosi mikä tahansa, rohkeasti mukaan – rauta ei tunne sääliä, mutta me tehdään tästä ilta, jota ei unohda! 😎🔥 Ilmoittautumiset: Tero Ojanperä 044 3609327 Jose Mattila 045 2609668 Jiri Knuuttila 045 1237998
Onko aika testata voimat ja vetää rautaa enemmän kuin koskaan? Tervetuloa Punttiklubin kisailtaan lauantaina 2.11.2024 Holy Smoken alakertaan! Rauta alkaa kolista jo klo 14, mutta kisoihin osallistuville tiedoksi: punnitus pyörähtää käyntiin klo 12–13. Lajeina penkkipunnerrus ja maastaveto – valitse omat bravuurisi tai ota koko setti haltuun! Osallistumismaksu vain 30 € per laji tai molemmat vain 40 €! Ja hei, jos et itse nouse lavalle, niin tule kannustamaan – pääsymaksu yleisölle vain 6 €! Holy Smoke tarjoaa täydellisen kisafiiliksen A-oikeuksilla varustettuna, joten voimaannuttavat virvokkeet ovat taatusti saatavilla. Tämä ilta on yhtä lailla välietappi matkalla mestaruuteen kuin rento rykäisy kavereiden kesken. Älä unohda levittää sanaa, jotta saadaan kisahenki huipulle! Ja muista: oli kuntosi mikä tahansa, rohkeasti mukaan – rauta ei tunne sääliä, mutta me tehdään tästä ilta, jota ei unohda! 😎 Ilmoittautumiset: Tero Ojanperä 044 3609327 Jose Mattila 045 2609668 Jiri Knuuttila 045 1237998
Leila Tanskasen veistoksia Matkalaisia -näyttelyssä 24.8.-15.9.24 VarikkoGalleriassa. Taiteilijatapaaminen 15.9. klo 15-17.
Leila Tanskasen taiteilijatapaaminen on 15.9. klo 15-17, jolloin taiteilija kertoo teoksistaan ja työskentelystään. "Lapsena leikin sisaruksieni kanssa paljon metsissä. Kuvittelin sinne ihmismäistä elämää, näin myös usein unia pienistä hahmoista, joita oli kaikkialla. Tämä leikki jatkuu näissä veistoksissani, jotka muistuttavat ihmistä, eläintä tai henkiä kuitenkin jotain hyväntekijää. Osa veistoshahmoista kantaa käsissään pientä palaa luontoa. Ne ovat niiden ainoita aarteita, vievätkö ne niitä turvaan ettemme me tuhoaisi kaikkea. Koen, että kaikki kannamme syntymäpaikkojemme maisemia ja - tunnelmia mukanamme. Ajattelen myös pakolaisia ja heidän kulkemistaan, mistä löytyy heille koti ja mitä he kantavat mukanaan. Nämä Matkalaiset ovat muuttamassa majaansa, ovatko ne ehkä pakomatkalla. Joka tapauksessa matkalla olija on herkässä ja avoimessa tilassa, hänen täytyy olla, että selviytyy matkan koettelemuksista ja etsiessään lepopaikkaa, vaistot ja vireys ovat kuin eläimellä. Olen muuttanut elämäni aikana usein, etsien omaa paikkaani. Olen kuitenkin aina palannut vaaramaisemien keskelle, metsän läheisyyteen ja löytänyt sieltä lepopaikkani: risujen, sammaleiden, varpujen, kivien ja puiden läheisyydestä." Näyttelyä on tukenut Luonto ja Pohjois-karjalan kulttuurirahasto.
Leila Tanskanen, Matkalaisia, 24.8.-15.9.24 VarikkoGalleriassa
Tervetuloa juhlimaan POP Pankki Lakeuden synttäreitä lokakuussa. Olli Halonen saapuu juhliimme kolmelle paikkakunnalle kolmena päivänä.
Tuletko juhlimaan kanssamme Kokkolaan, Seinäjoelle vai Vaasaan? Tai kenties jokaiselle paikkakunnalle? POP Pankki Lakeus järjestää 120v. synttärien kunniaksi Kokkolassa, Seinäjoella ja Vaasassa juhlat lokakuun toisella viikolla, joihin saapuu esiintymään Olli Halonen. Tapahtumat ovat maksuttomia eivätkä vaadi ilmoittautumista. Saavuthan hyvissä ajoin paikalle, koska tapahtumapaikoille mahtuu rajallinen määrä ihmisiä. Tapahtumissa on maksuton vaatesäilytys sekä kaikille halukkaille on pientä purtavaa maksuttomasti. Tapahtumissa on mahdollisuus ostaa omakustanteisesti juomia. Tapahtumista löydät kuvausseinän, jossa voit ikuistaa mukavan iltasi. Pankkimme standylta löydät arvonnan, arvomme kaikkien tapahtumissa arvontaan osallistuneiden kesken Jopon. Tapahtuma on K-18, varauduthan todistamaan ikäsi. 10.10.2024 klo 19:00 • Kokkola Tullipakkahuone • Tullikamarinkatu 1, Kokkola 11.10.2024 klo 19:00 • Seinäjoki Kalevan navetta • Nyykoolinkatu 25, Seinäjoki 12.10.2024 klo 19:00 • Vaasa Leipätehdas • Hietasaarenkatu 14, Vaasa Lue lisää: https://www.poppankki.fi/lakeuden-osuuspankki/ajankohtaista/likella_feat_ollihalonen POP Pankki Lakeus – 120 vuotta likellä Olemme lähellä asiakasta, kotiseutua ja ihmisiä – jo 120 vuoden ajan ja tästä eteenpäin. Mikäli sinulla on tapahtumasta kysyttävää olethan yhteydessä POP Pankki Lakeuden markkinointivastaavaan Jenna Tapolaan, jenna.tapola@poppankki.fi , 010 301 8523 .
POP Pankki Lakeus 120v. likellä feat. Olli Halonen
Kauneuteen ja hyvinvointiin keskittyvä messutapahtuma pienellä hääaiheisella ripauksella Kalevan Navetassa.
Tervetuloa Kalevan Navettaan Kauneus- & hyvinvointimessuille lauantaina 24.8.2024 kello 12:00-18:00. Kauneus- & Hyvinvointimessut ovat kauneuteen ja hyvinvointiin keskittyvä messutapahtuma pienellä hääaiheisella ripauksella. Messuja vietetään Kalevan Navetan Hugo-salissa. Messutapahtumassa on esillä kauneuden, hyvinvoinnin ja hääalan yrittäjiä sekä palveluntarjoajia. Näytteilleasettajat tarjoavat nähtävää, osallistavaa tekemistä sekä myyvät tuotteitaan ja palveluitaan. Messujen yhteydessä on mahdollisuus osallistua erilaisiin työpajoihin. Työpajoissa pääset rentoutumaan ja nauttimaan ohjatusta tunnista ammattilaisen johdolla. Koko ohjelma ja aikataulu julkaistaan myöhemmin. Instagram: @kauneusjahyvinvointimessut Tapahtumaan on VAPAA PÄÄSY! AIKATAULU 12:00 Messut aukeaa 12:30 Jooga, Itikka 14:00 Muotinäytös, häätrendit 2025 14:30 Tanssiesitys, Miloff Tanssiopisto 15:00 Maalaustyöpaja, Itikka 16:00 Näytteilleasettajien esittelykierros 17:00 Äänimaljarentoutus, Itikka 18:00 Messut sulkeutuu Ravintola Äärellä Kuppi + Kattila palvelee sinua messujen ajan! Baari on auki messujen ajan klo 12-18 messusalissa ja Bistro palvelee sinua myös messujen jälkeen aina 21.30 saakka. Hugon baarista messujen ajan tarjouksessa lasi kuohuviiniä (saatavilla myös alkoholittomana) ja 3 macarons-leivosta 9,90 €. Työpajat: Yin jooga - Beauty From The Inside Out. Itikka klo 12.30-13.30. Hidas ja rauhoittava Yin jooga tuo sinut tähän hetkeen, siis siihen, jossa elämä aina tapahtuu. Pitkäkestoiset Yin asennot hoitavat kehoa ja tasaiset hengitykset luovat tilaa mieleen muistuttaen, että kaikki on hyvin. Yin jooga on erityisesti sisäänpäin kääntymisen harjoitus, jonka moniulotteiset vaikutukset näkyvät ulos mm. kasvojen sileytenä, levollisena ilmeenä ja hyvänä olona kehossa. Hermoston rauhoittaminen luo pohjan tälle hyvälle ololle, joka lähtee aina sisältä, säteillen ulos. Harjoituksen ohjaa joogaopettaja Wilma Hetemaj. Ota mukaan matto ja pukeudu mukavasti ja lämpimästi. Halutessasi voit myös ottaa mukaan viltin pehmikkeeksi sekä vettä. Hinta 18€/hlö. Maksu maksetaan eräpäivään 23.8.24 mennessä joko MobilePaylla 0445771463 tai tilisiirtona FI40 8311 7710 9297 71 / Wilma Hetemaj. Varaa paikkasi www.varaaheti.fi/hotyogaseinajoki Viimeinen peruutus 24h ennen tapahtuman alkua. Peruuttamattomasta tai myöhään perutusta varauksesta pidätämme oikeuden tunnin veloitukseen. Estyessä annathan paikan kaverille. Maalaustyöpaja: Iloa akvarelleista. Itikka klo 15-16. 10 e/hlö. Maalaa akvarelleilla Seinäjoen taidehallin ohjaajan johdolla. Työpajassa saat käyttöösi laadukkaat akvarellipaperit sekä värit, joiden avulla maalaaminen onnistuu. Työpajassa toteutetun maalauksen saat halutessasi mukaasi. Tärkein tulos on maalaamisen ilo, joka syntyy värien ja tekniikoiden kokeilusta! Ilmoittaudu ennakkoon: netticket.fi. Ilmoittautuminen avauttu 5.8. Ilmoittautuminen: Maalaustyöpaja: Iloa akvarelleista - Seinäjoen Taidehalli (seinajoentaidehalli.fi) Varausehdoissa siis peruutusmahdollisuus 7 vrk ennen tapahtumaa. Muutostiedot Taidehallin yleisötyön tuottajalle 044 7541779, taidehalli@seinajoki.fi. Jos Taidehalli joutuu perumaan tapahtuman, asiakkaalle tarjotaan mahdollisuus korvaavaan työpajaan. Äänimaljarentoutus Itikassa klo 17-18. Noin tunnin mittainen äänirentoutus tehdään lempeästi joogamatolla makoillen tai istuen. Äänirentoutuksessa sukelletaan lempeään äänimaisemaan, jossa soivat tiibetiläiset äänimaljat, koshit, tingshat, gongi sekä ohjaajan ääni. Äänirentoutus auttaa sinua saamaan yhteyden kehoosi ja intuitioosi. Hoitavien soittimien äänet tasapainottavat ja rauhoittavat kehoa ja mieltä. Ota mukaan oma joogamatto, villasukat sekä viltti, jonka voi levittää äänirentoutuksen ajaksi päälle. Ota mukaan myös vesipullo. Hinta 20€ (sis. alv 24 %) l Voit maksaa paikan päällä pankkikortilla, MobilePaylla, käteisellä (tasaraha) tai halutessasi voin lähettää laskun. Varaa paikkasi ilmoittautumalla: emuotio(@)gmail.com. Ryhmä täynnä. Jos et jostain syystä pääse paikalle, muistathan vapauttaa paikkasi ajoissa. Peruutukset vuorokausi ennen tapahtumaa. (Voit myös lahjoittaa lipun ystävälle, mikäli itse estyt saapumasta paikalle.) Peruuttamattomasta paikasta lähetetään lasku.
Taide- ja kulttuurikeskus Kalevan Navetta
Tapahtumassa on maksutonta ja maksullista sisältöä.
Monitaiteista kulttuuritarjontaa, elämyksiä ja ilmiöitä!
Huhuu! Ilmiöiden Yö kutsuu sinut monipuolisen kulttuurisisällön pariin! Seinäjoen uusi kaupunkitapahtuma tarjoaa kaupunkilaisille mahdollisuuden kokea monitaiteista kulttuuritarjontaa yhden illan aikana. Ilmiöiden yötä vietetään 6.9.2024 klo 17-22 ympäri kaupunkia. Tapahtumaa ja ohjelmaa järjestävät Seinäjoen kulttuuri- ja taideverkoston toimijat sekä alueen yritykset ympäri kaupunkia. Ilmiöiden Yössä on mahdollisuus kokea taidetta, musiikkia, teatteria, elokuvia, viihdettä, elämyksiä ja ilmiöitä. Ilmiöiden Yössä voi kokea: ✸ Afterwork Art Kalevan Navetta ✸ Taidenäyttelyavajaiset Seinäjoen Taidehalli ✸ SKOR-klubi: Sing-a-long tangokaraoke Kalevan Navetta ✸ Piirin avoimet portit Piiri ✸ Seili-musikaalin teosesittely ja avoimet harjoitukset Seinäjoen kaupunginteatteri ✸ Luento: Vatikaanin Pietarin Kirkon jännittävä historia Kansalaisopisto, luentosali Elli ✸ Kirjailijavieras: Juha Itkonen Seinäjoen pääkirjasto Apila ✸ Kummitustarinoita kynttilänvalossa sekä opastettu kierros Törnävän kartanossa Törnävän museo ✸ Yksi lensi yli käenpesän Teatteri Hysteria Ilmiöiden Yössä on lisäksi paljon muuta ohjelmaa. Katso tarkemmat tiedot ja aikataulu osoitteesta: www.taideseinajoki.fi/ilmioidenyo
Osaamine esihi! tapahtuma ep-tapahtumakalenteri.png
{"fi":"Ilmoittaudu Petra Garganon luennolle (paikkoja rajoitettu määrä)","sv":"","en":""}
Seinäjoen kansalaisopiston järjestämä Osaamine esihi! -tapahtuma.
Seinäjoen kansalaisopiston Osaamine esihi! -tapahtuma on avoin ja maksuton tapahtuma, joka on suunnattu erityisesti työikäisille. Tapahtumassa osaamista vahvistavia työpajajoja sekä pääpuheenvuoron pitää Petra Gargano. Tapahtuman aikataulu Klo 16.00-17.00 Info opastaa työpajoihin Klo 16.00-17.00 Työpajat Klo 16.00-17.00 Tammi-kahvila avoinna Klo 17.30-18.15 Pääpuheenvuoro Petra Gargano Työpajat Tee osaamisestasi kurssi: Tule harjoittamaan oman osaamisesi sanoittamista kurssiksi. Työpajassa opit, miten toimit kansalaisopiston tuntiopettajana ja jaat harrastamisen iloa muille. Työpaja on tarkoitettu kaikille tuntiopettajuudesta kiinnostuneille. Lisäksi työpajaan ovat tervetulleita jo kansalaisopistolla toimineet tuntiopettajat, jotka ovat kiinnostuneita tarjoamaan opintopistekursseja. Työpaja tilassa B221. Työpajaan voi saapua milloin tahansa klo 16.00-17.00 välillä. Tuo osaamisesi näkyviin persoonallisessa CV:ssä: Tule kuulemaan, miten teet erottuvan ja persoonallisen CV:n eli ansioluettelon. Työpajassa opit, miten toteutat oman näköisen CV:n ja näet, mitä erilaisia ansioluettelomahdollisuuksia mm. verkossa toimiva graafinen suunnitteluohjelma Canva voi tarjota. Työpaja tilassa C309. Samansisältöiset työpajat klo 16.00-16.20 ja 16.30-16.50 Petra Garganon puheenvuoro Petran puheenvuoron pääaiheena ovat rohkeus ja uskallus muuttaa suuntaa sekä pelko ja epävarmuus kehon kompassina: pelkoa päin! Petra on muusikko ja yrittäjä. Hän aloitti jo 13 vuotiaana Tiktak-yhtyeen laulajana ja siirtyi bändin lopettamisen jälkeen soolouralle. Musiikkiuran lisäksi Petra työskentelee yrittäjänä ja toimii aktiivisesti sosiaalisessa mediassa vaikuttajana. Monipuolisuus on Petran vahvuus yrittäjänä ja sitä hän on myös puhujana. Tule kuuntelemaan Petran inspiroiva puhe ja kuulemaan musiikkia hänen tuotannostaan. Ilmoittautuminen Tapahtuma on kokonaisuudessaan maksuton. Työpajoihin ei tarvitse ilmoittautua, Petra Garganon puheenvuoroon tulee ilmoittautua etukäteen, sillä paikkoja on rajattu. Ilmoittaudu opistopalvelut.fi/seinajoki -sivustolla, kurssinumerolla 00011. Tapahtuman järjestää Seinäjoen kansalaisopisto osana 80-vuotisjuhlavuoden tapahtumia.
Joulupukin kuumalinja on humoristinen musikaalikomedia aikuiseen makuun. Esityksessä kuullaan esimerkiksi tunnettuja joululauluklassikoita.
Erilainen, hauska, mukaansa tempaava ja riemukas musikaalikomedia! Joulupukin kuumalinja on humoristinen musikaalikomedia aikuiseen makuun. Esityksessä kuullaan tunnettuja joululauluklassikoita, mutta myös uudempia ja vieraampia joulumusiikin helmiä. Musikaalissa nähdään muun muassa hajamielinen joulupukki, jonka olisi jo syytä jäädä eläkkeelle. Menossa mukana nähdään myös hassu muori ja hilpeät tontut. Mutta mitä muuta? Arvoitus ratkeaa saapumalla nauttimaan hauskasta ja hersyilevästä musikaalikomediasta! Rooleissa tangokuningattaret Marita Taavitsainen ja Heidi Pakarinen, tangoprinssit Kalle Jussila ja Jarno Itkonen sekä iskelmälaulaja J. Eskelinen. Säestyksestä vastaa jouluinen Legenda -orkesteri. Kesto n. 2h sis. väliajan. Nyt on aika heittäytyä joulun fiilikseen. Tule nauramaan kanssamme!
Tervetuloa kaikille avoimille aamukaffeille yhdessä Etelä-Pohjanmaan kauppakamarin ja Mandatumin kanssa!
Osaavan henkilöstön huomioiminen ja palkitseminen ovat vahvasti tätä päivää etenkin, kun haluat sitouttaa heitä. Tervetuloa mukaan siis palkitsemisteemaiselle aamupalalle yhdessä Mandatumin kanssa! Aamun asiantuntijana Mandatumin Joonas Kulju, Senior Analyst aiheenaan Palkitsemisen ajankohtaiset ja yrittäjälähtöinen palkitseminen Kuinka valmistautua EU:n palkka-avoimuusdirektiiviin? Minkälainen palkitseminen koetaan tärkeäksi sekä työntekijöiden että työnantajien näkökulmasta? Kuinka rakennetaan yrittäjähenkinen palkitsemisen kokonaisuus? Aamun päätteeksi Keskuskauppakamarin Katariina Aaltonen kertoo kauppakamarin ansiomerkeistä.
Liput: 36€/33€. Liput illallisen kanssa 72€/69€.
täydellinen lauantai (1140 x 400 px).jpg
Teatteri Hysteriassa 26.10. alkaen Täydellinen lauantai -komedia, jossa hullunkuriset tilanteet ja vauhdikas juoni naurattavat katsojia.
TÄYDELLINEN LAUANTAI Markus on vuosikausien etsimisen jälkeen löytänyt harvinaisen vinyylilevyn, jota hän haluaa malttamattomana kuunnella rauhassa lauantai-iltana. Levysoitin on viritetty, sohvatyynyt möyhitty ja viski odottaa lasissa. Täydellinen lauantai voi alkaa! Mutta sitten vaimo aloittaa inttämisen, äiti pommittamisen ja remonttimiehelläkin on kova hätä. Ja kun poikakin saapuu sekoittamaan pakkaa Markuksella löystyvät ruuvit lopullisesti. Täydellinen lauantai on enää haave vain. Täydellinen lauantai on palkitun näytelmäkirjailijan Florian Zellerin komedia vuodelta 2013, jossa hullunkuriset tilanteet ja vauhdikas juoni pitävät katsojan tiukasti naurussa kiinni. Näytelmä on tuonut iloa katsojille niin ulkomailla kuin Suomessakin. Teatteri Hysteria esittää Reita Lounatvuoren suomennoksen, jonka ovat viimeistelleet yhdessä Lounatvuori ja Jaakko Saariluoma. Näytelmä perustuu Simon Grayn romaaniin ”Otherwise Engaged”. Täydellinen lauantai -komedian rooleissa nähdään Rami Mäkilaine, Juulia Soidinaho, Tapani Korhonen, Aku Laine, Annika Purho, Vesa-Matti Tulisalo ja Samuli Rantanen. Näytelmän ohjaa Juulia Soidinaho. LIPPU: 36€ / 33€ LIPPU ILLALLISEN KANSSA: 72€ / 69€ OSTA LIPUT: hysteria.fi ESITYKSET La 26.10. klo 18 ensi-ilta To 31.10. klo 18 Pe 1.11. klo 18 La 2.11. klo 18 To 7.11. klo 18 Pe 8.11. klo 18 La 9.11. klo 18 Ke 13.11. klo 18 To 14.11. klo 18 Pe 15.11. klo 18 La 16.11. klo 14 La 16.11. klo 18 To 21.11. klo 18 Pe 22.11. klo 18 La 23.11. klo 14 La 23.11. klo 18 Ke 27.11. klo 18 To 28.11. klo 18 Pe 29.11. klo 18 La 30.11. klo 14 La 30.11. klo 18 La 7.12. klo 14 La 7.12. klo 18 To 12.12. klo 18 Pe 13.12. klo 18 La 14.12. klo 14 La 14.12. klo 18 Esityksen kesto noin 2h 10 min väliajan kanssa. Perjantain ja lauantain ilta-esitysten jälkeen tarjolla Ravintola Verstaan herkullinen illallinen. ROOLEISSA MARKUS – Rami Mäkilaine HELENA – Juulia Soidinaho ELSA – Annika Purho PAULI – Aku Laine SEBASTIAN – Samuli Rantanen LEO – Tapani Korhonen PAVEL – Vesa-Matti Tulisalo TYÖRYHMÄ: Käsikirjoitus: Florian Zeller (Simon Grayn ”Otherwise Engaged” romaaniin pohjautuen) Suomennos: Reita Lounatvuori Suomennoksen viimeistely: Reita Lounatvuori ja Jaakko Saariluoma Ohjaus: Juulia Soidinaho Valo- ja äänisuunnittelu: Sami Mikkola Tekniikka-ajot: Sami Mikkola Tuotanto: Teatteri Hysteria Oy Pukusuunnittelu: Elina Laukkonen, Pistetehdas Lavastus, tarpeisto: Ilona Lassila, Pistetehdas Näytelmän oikeuksia valvoo Nordic Drama Corner Oy
Teatteri Hysteria, Seuralantie 25, 60220 Seinäjoki. Sijaitsemme Piirillä. Sisäänkäynti Ravintola Verstaan pääovesta.